Document ID: 32003R1574

Komission asetus (EY) N:o 1574/2003,
annettu 4 päivänä syyskuuta 2003,
luvan antamisesta siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten välillä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 2003 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna asetuksella (EY) N:o 138/2003(2), ja erityisesti sen 7 artiklan,
sekä katsoo seuraavaa:
(1) Joulukuun 9 päivänä 1988 parafoidun ja neuvoston päätöksellä 90/647/ETY(3) hyväksytyn Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen 5 artiklassa ja 19 päivänä tammikuuta 1995 parafoidun ja neuvoston päätöksellä 95/155/EY(4) hyväksytyn Euroopan yhteisön ja Kiinan kansantasavallan välisen, kahdenvälisen MFA-sopimuksen soveltamisalaan kuulumattomien tekstiilituotteiden kauppaa koskevan sopimuksen 8 artiklassa, sellaisina kuin nämä sopimukset ovat viimeksi muutettuina 19 päivänä toukokuuta 2000 parafoidulla ja neuvoston päätöksellä 2000/787/EY(5) hyväksytyllä kirjeenvaihtona tehdyllä sopimuksella, annetaan mahdollisuus tehdä siirtoja kiintiövuosien välillä. Kiinan kansantasavallan liityttyä Maailman kauppajärjestöön kyseiset joustavuussäännökset annettiin tiedoksi Maailman kauppajärjestön tekstiilitarkkailuelimelle.
(2) Kiinan kansantasavalta esitti 23 päivänä kesäkuuta 2003 pyynnön, joka koski määrien siirtämistä kiintiövuodelta 2002 kiintiövuodelle 2003.
(3) Kiinan kansantasavallan pyytämät siirrot kuuluvat Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen 5 artiklassa tarkoitettujen ja asetuksen (ETY) N:o 3030/93 liitteessä VIII vahvistettujen joustavuussäännösten soveltamisalaan.
(4) Pyyntöön on aiheellista suostua.
(5) On suotavaa, että tämä asetus tulee voimaan sen julkaisemista seuraavana päivänä, jotta toimijat voisivat hyötyä siitä mahdollisimman pian.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Euroopan yhteisön ja Kiinan kansantasavallan tekstiilituotteiden kauppaa koskevalla sopimuksella vahvistettujen, Kiinan kansantasavallasta peräisin olevien tekstiilituotteiden määrällisten rajoitusten välisille siirroille annetaan lupa kiintiövuonna 2003 tämän asetuksen liitteen mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä syyskuuta 2003.

Labels: 18
3
1